ISRAEL-RAPORTTI EUROOPAN PARLAMENTISTA
Sionismin merkitys tänään
Hei ja tervetuloa ohjelman pariin tänne Euroopan parlamenttiin -
Brysseliin Euroopan unionin sydämeen.
Tänään keskustelemme sionismin merkityksestä.
Pian tulee kuluneeksi 120 vuotta -
ensimmäisestä sionistikongressista Baselissa Sveitsissä.
Samoin tulee kuluneeksi sata vuotta Balfourin julistuksesta, -
joka johti Israelin valtion perustamiseen.
Pohdimme, miksi tämä on tärkeää Euroopalle ja juutalaiskansalle.
Tänään mukana ovat Tomas Sandell, ECI:n perustaja ja johtaja, -
Anders Vistisen, -
konservatiivien ja reformistien ryhmän MEP Tanskasta, -
ja australialainen pastori Greg Cumming, -
liikemies ja Israelin tukija. Tervetuloa ohjelmaan!
Aloitetaan teistä, Tomas. Olette ECI:n kanssa järjestämässä tapahtumaa -
Baselissa Sveitsissä ohjelman taltiointia seuraavana päivänä.
Järjestätte juhlaillallisen -
ensimmäisen sionistikongressin 120-vuotispäivän muistoksi.
Kongressihan järjestettiin siellä Theodor Herzlin johdolla.
Selittäisittekö, miksi se on tärkeää?
On hyvä olla taas ohjelmassa pitkän kesän jälkeen.
Kuten sanoitte, syksystäkin on tulossa hyvin mielenkiintoinen -
kaikkien näiden vuosijuhlien ja muiden juutalaiskansan merkkipaalujen takia.
Sionistikongressin 120-vuotispäivä on tällä hetkellä hyvin merkittävä.
Kuten tänään keskustelemme, -
"sionismia" pidetään jälleen huonona sanana.
Tulee ymmärtää, mitä sionismi on.
Pitää käsittää, mitkä ovat -
antisemitismin uusia ilmenemismuotoja tänä päivänä.
Ei tule hyväksyä antisemitismiä sen varjolla, -
että ihminen sanoo olevansa antisionistinen.
Meillä oli ainutlaatuinen tilaisuus.
Päätimme melko myöhäisessä vaiheessa, -
että haluamme juhlistaa tapahtumaa illallisella siinä samassa hotellissa, -
jossa delegaatiot yöpyivät. Kuuluisa kuva Theodor Herzlistä -
katselemasta Reiniä on otettu Les Trois Rois -hotellissa Baselissa.
Päätimme juhlistaa sitä päivää illallisella siellä, -
missä päätökset tehtiin 120 vuotta sitten.
On mielenkiintoista, että kun kesällä päätin järjestää tapahtuman, -
kuulimme myöhemmin, että Israelin valtion oli turvallisuussyistä pitänyt -
peruuttaa suunnitelmansa.
Olisi voinut käydä niin, ettei päivää olisi muistettu Baselissa mitenkään.
Olemme kiitollisia, että voimme huomenna juhlistaa päivää -
Israelin lähettilään ja muiden arvovieraiden kanssa.
On ilo olla Baselissa Gregin kanssa huomenna.
Hienoa. Anders, kiva, että tulitte taas ohjelmaan.
Viime esiintymisenne meni tosi hyvin. Hyvä, että olette täällä taas.
Puhumme tänään poliittisesta sionismista, -
joka on nyky-Israelin valtion ideologian taustalla.
Valitettavasti monien Euroopan parlamentin jäsenten mielessä -
sanaan "sionismi" liittyy kielteisiä mielleyhtymiä.
Monet mepit eivät tiedä, mitä sionismi on, ja pitävät sitä kielteisenä terminä.
Miten voimme valistaa Euroopan parlamentin jäseniä -
sionismin merkityksestä, sisällöstä ja oikeasta perspektiivistä sionismiin?
Mielestäni ongelmana ovat virhekäsitykset.
Joskus historiaa tulkitaan väärin.
Eräät tahot ovat onnistuneet erittäin hyvin -
valjastamaan holokaustin tapahtumat uuden narratiivin palvelukseen.
Esimerkiksi muslimimaahanmuuttajia pidetään uuden holokaustin uhreina.
Siihen liitetään Israelin―palestiinalaisten konflikti.
Keskusteluihin Euroopassa on ujuttautunut käsitys, -
ettei holokaustissa ole kyse juutalaisista tai sionismista, -
vaan siitä, että Euroopan kansallis- valtiot ovat luonteeltaan pahoja -
ja kaikki täällä asuvat vähemmistöt ovat määritelmältään sorrettuja.
Esimerkiksi juutalaisyhteisöihin kohdistuvia viharikoksia -
ja niiden tekijöitä ei nosteta etualalle.
Ei etsitä esimerkkiä maista, -
joilla on parempi historia holokaustin suhteen, kuten Tanskasta.
Urheuden ja sattuman ansiosta Tanska pelasti yli 90 prosenttia -
maan juutalaisyhteisöstä holokaustin aikana.
Historiatieto on puutteellista.
Se on perustava syy sille, miksi sionismi ymmärretään täällä väärin.
Greg, tervetuloa ohjelmaan! Hienoa, että mukana on australialainen.
Miten työnne Israelin puolustajana alkoi?
Miksi sionismi on tärkeää kristityille? Miksi kristittyjen pitäisi tuntea se?
Kiitos, että sain tulla ohjelmaan.
Olen toiminut liike-elämässä -
ja järjestöissä. Olemme toimineet lähetys- ja kehitysyhteistyössä -
Afrikassa ja muualla.
Viime aikoina olen toiminut pastorina keskikokoisessa kirkossa Australiassa.
Se on ollut 32 vuoden matka. Viimeksi kuluneina 4―5 vuonna -
olen ymmärtänyt Israelin merkityksen.
Olen koko ikäni palvellut evankeliumin sanomaa Raamatusta.
Kuitenkin olen ymmärtänyt Israelin merkityksen vasta 4―5 vuoden aikana.
Kristityille sen merkitys on se, että Raamattu todella kertoo -
Aabrahamin, Iisakin, Jaakobin ja juutalaiskansan matkasta.
Heille uskottiin kannettavaksi se suuri sanoma, -
jonka me tunnemme evankeliumina.
Näitä ihmisiä ja kansaa ei pidä unohtaa.
Maalle annettuja lupauksia ei pidä unohtaa.
Sanoisin kristityille, että jos he rakastavat Raamattua, -
Raamatun Jumalaa ja Jeesusta, -
se ei ole mahdollista, ellei rakasta kansaa, -
jonka nimissä Häntä on kutsuttu ja tullaan kutsumaan Israelin Jumalana.
Sen tajuaminen saa meidät rakastamaan.
Lisäksi juutalaiset, israelilaiset ja Raamattu ovat tuoneet meille -
monia merkittäviä asioita. Seitsen- päiväinen viikko on Raamatusta.
Pyhäpäivä, perhe, avioliito ja monet muut ovat kaikki käsitteitä, -
jotka olemme oppineet juutalais- kansalta ja Raamatun Jumalalta.
Mainiota. Tomas, tämä on Israelille merkittävä vuosi.
Ensimmäisen sionistikongressin 120-vuotispäivää juhlitaan -
Baselissa Sveitsissä.
Balfourin julistuksen allekirjoittamisesta -
tulee kuluneeksi sata vuotta.
Mutta ikävä kyllä termiä "sionismi" on loattu.
YK:n yleiskokous antoi vuonna 1975 päätöslauselman, -
joka rinnasti sionismin ja rasismin.
Selittäisittekö, mitä sionismi on?
Miten käsityksiä sen todellisesta merkityksestä voidaan muuttaa -
kansainvälisen diplomatian saralla?
Anders jo mainitsikin, -
miten sanat voivat vääristyä.
Pitää muistaa, mikä aika oli silloin, -
kun YK:n yleiskokous hyväksyi päätöslauselman vuonna 1975.
Se oli kylmää sotaa kiivaimmillaan.
Silloin vihamielisyys vapaan maailman -
ja Neuvostoliiton johtaman blokin välillä oli huipussaan.
Sionismi tai antisionismi terminä tavallaan kaapattiin.
Kun puhutaan islamin Israel-vihasta, -
siinä on iso saatana ja pieni saatana.
Vapaan maailman ja Yhdysvaltojen vihaajat -
vihaavat myös Israelia.
On hyvin tärkeää mainita, että päätöslauselma kumottiin -
vuonna 1991.
Se ei enää ole mukana YK:n yleiskokouksen päätöslauselmissa.
Se kumottiin vapauden keväänä, -
kun kylmä sota päättyi ja Berliinin muuri murtui.
Uudet maat, jotka löysivät identiteettinsä, juurensa ja arvonsa, -
eivät halunneet olla osa YK:n yleiskokousta, -
joka demonisoi sionismia.
Tästä voi oppia sen, että ne, jotka kannattavat vapautta -
ja juutalais-kristillisiä arvoja, jotka tekivät maistamme suurenmoisia, -
eivät niele ajatusta juutalaiskansan demonisoimisesta.
Sionismi on juutalaisten kansallinen -
itsemääräämisoikeutta tavoitteleva liike.
Jos jollain kansalla on selvä dokumentoitu historia...
Suomen historia ulottuu 150 vuoden taa, -
jolloin suomalaiskansa alkoi muovautua.
Juutalaisten historia kattaa tuhansia vuosia.
Kuningas Daavid perusti kuningaskunnan 3 000 vuotta sitten.
Sitä ennen Mooses johti kansan Egyptistä.
Se on kansan, maan prototyyppi.
Millään muulla kansalla ei ole -
selvempää itsemääräämisoikeuden perustaa kuin juutalaisilla.
Eikö ole iso ristiriita, että tämä kansanryhmä on ainoa, -
jolta YK kieltää oikeudet ja kutsuu asiaa rasismiksi ja apartheidiksi.
Kuten sanoin, se kumottiin vuonna 1991.
Se pitää sanoa selvään sävyyn. Sionismi ei ole rasismia.
Hyvä vastaus. Kiitos, Tomas.
Anders, sionismi syntyi Euroopassa vastauksena antisemitismille.
Juutalaiset ymmärsivät tarvitsevansa omaa valtiota.
Nyt kun heillä on oma valtio, -
eikö ole ratkaisevan tärkeää, että Euroopan parlamentti ja komissio -
omaksuvat kansainvälisen antisemitismin määritelmäluonnoksen,
että Israelin kutsuminen rasistivaltioksi tai sionistiseksi -
on antisemitismiä. Miten voimme varmistaa sen?
On ristiriitaista, että maanosa, jossa sionismi ja antisemitismi syntyivät -
pogromien ja holokaustin muodossa, -
epäröi ilmaista kantaansa tässä asiassa.
Erilaiset intressit ovat yhdistäneet eri tahoja, -
jotka vastustavat määritelmää.
Euroopan vasemmisto on lyöttäytynyt islamististen organisaatioiden kanssa.
Kutsun heitä kulttuurirelativisteiksi ja kulttuuriradikaaleiksi.
He eivät tunnusta Euroopan juutalais-kristillistä perustusta.
Niiden intressit ovat yhdentyneet ja nähneet Israelin jonakin pahana.
Jonakin, joka on omaksunut Euroopan kolonialistisen menneisyyden.
Joka edustaa sortoa, kolonialismia ja rasismia.
Sillä tavalla iso osa Euroopan parlamenttia ajattelee.
Sitä vastaan on hyvin vaikea taistella. Voi yrittää hyvillä perusteluilla.
Voi sanoa, että viallisenakin Israel on Lähi-idän ainoa toimiva demokratia.
Voi osoittaa, että sionismi on ollut menestystarina Lähi-idässä.
Se rakentuu pitkälti eurooppalaisten arvojen varaan.
Israel on hyvin eurooppalainen maa -
ja majakka, joka edistää samoja erinomaisia arvoja.
Valitettavasti on hyvin vaikeaa saada sitä viestiä perille.
On tärkeää palauttaa mieliin tällaisten juhlien kautta, -
mikä on Israelin valtion todellinen historia.
Se ulottuu kauemmas kuin monet tajuavat.
Israelia ei keksitty toisen maailmansodan jälkeen.
Sitä ei otettu pois palestiinalaisilta.
On tärkeää saada nämä edellytykset puolellemme -
ja juhlistaa sionismin syntyä ja Balfourin julistusta, -
jossa nämä periaatteet vahvistettiin kauan ennen Israelin valtion syntyä -
urheiden juutalaisten taistelujen ja itsenäisyysjulistuksen kautta.
Mainiota. Greg, Australia ansaitsee paljon tunnustusta.
Se muodosti Uuden-Seelannin kanssa Anzac-joukot.
Niillä oli merkittävä historiallinen rooli, -
kun Pyhä maa vapautettiin turkkilaisten osmanien vallan alta.
Se johti Beerseban taisteluun, -
jossa Pyhä maa tuli brittiläisten haltuun.
Beerseban taistelusta tulee kuluneeksi sata vuotta.
Miten tärkeää on kunnioittaa Anzac- joukkoja ja rohkeita australialaisia, -
brittejä ja uusiseelantilaisia, jotka vapauttivat Pyhän maan?
Hyvin tärkeää.
Kaikkien maiden on tärkeää juhlia armeijan tai poliitikkojen saavutuksia.
Australian joukot asettuivat riviin. Heidän takanaan oli aavikko, -
edessään Beerseban kaivot.
Hevoset ja sotilaat olivat janoisia. Edessä oli 10 kilometrin matka.
Australialaisten luonteessa ja kulttuurissa on tiettyjä arvoja, -
jotka soveltuvat tämäntyyppiseen kuvioon.
Australialaisten ydinarvoja on altavastaajan puolustaminen.
Australialaiselle on tyypillistä auttaa yksinhuoltajaa.
Rakastamme tarinoita, joissa rutiköyhästä tulee miljonääri.
Australialaiset arvostavat myös kaverin auttamista.
Ei unohdeta brittien ja uusiseelantilaisten uskomatonta työtä.
He kärsivät suuria miestappioita.
Rakuunat eli ratsastaen liikkuvat jalkaväen sotilaat -
ratsastivat eteenpäin. Se oli yhteinen sotaponnistus.
Australialaiset ratsastivat taisteluun. Osmanivaltakunnan hajoaminen alkoi.
Joulukuun 11. päivänä Allenby käveli Jerusalemiin -
kaupungin vapauttamisen merkiksi.
On hyvin tärkeää tukea sitä.
Lokakuun 31. päivänä osallistun juhlallisuuksiin Beersebassa -
ison edustajiston mukana Australiasta.
Pääministeri ja muut tulevat tukemaan historiallista, arvokasta tapahtumaa -
uusiseelantilaisten ja brittien kanssa.
Kaverin auttaminen on hyvin vahvana australialaisten psyykessä -
ja identiteetissä. Koen, että se on kansamme ydinarvo jatkossakin.
Australian nuorisoliike on tehnyt tunnetuksi sanontaa, -
"Miksi sadan vuoden jälkeen kääntäisit selän kaverille?"
On tärkeää juhlia näitä asioita.
Tapahtumista on tehty elokuvia.
On pidettävä niitä esillä suurina historiallisina saavutuksina.
Mitä tulee sen merkitykseen, -
Israelin valtion perustamiseen, -
joka alkoi sionistikonferenssissa vuonna 1897.
Australialle oli tärkeää olla osa sitä. Arvostamme sitä.
Hyvä kuulla. Tomas, kun katsotaan sionismia tänään, -
voi sanoa, että se on ollut menestys.
Juutalaiskansa on saanut aavikon kukkimaan, kirjaimellisesti.
Israel on Lähi-idässä valon majakka hyvin pimeällä alueella.
Mitä Israelin valtion perustajaisät, -
kuten Theodor Herzl, Arthur Balfour ja Chaim Weizmann, -
ajattelisivat nyky-Israelin valtiosta?
Se on mielenkiintoista. Ajattelen huomista juhlaillallista.
Voisin sulkea silmäni ja matkustaa ajassa.
Olemme juuri samassa paikassa, jossa hekin olivat -
unelmoidessaan siitä mahdottomasta asiasta, -
jota juutalaiset olivat toivoneet vuosi- satoja: "Ensi vuonna Jerusalemissa!"
Mainitsemasi miehet varmasti ajattelisivat, -
että on suurenmoista elää tänä päivänä ja nähdä Israel -
olemassa olevana valtiona ja valona maailmalle, -
puhuttiinpa sitten kasvuyritysten maista, teknologiasta -
ja avustustyöstä. Israelhan pelastaa ihmishenkiä -
kaoottisessa Lähi-idässä.
Pelastaa jopa vihollisiaan Syyriassa ja Irakissa.
Se ilmentää juutalaisia arvoja.
Uskoisin miesten olevan erittäin ylpeitä, syystäkin.
Kun puhumme Israelin valtion luomisesta, -
pitää muistaa, että asiaan liittyy myös suuri kristillinen perintö.
Kuten pääministeri sanoo, -
ilman kristittyjen ystävien apua ei olisi juutalaisvaltiota.
Esimerkiksi William Hechler, joka avasi ovet -
sen ajan tärkeimpiin hallintoihin Euroopan maissa Theodor Herzlille.
Tai Henry Dunant, toinen kristityistä ensimmäisessä sionistikongressissa -
Baselissa. Hän tuki asiaa innokkaasti.
Unohtamatta brittiläisiä miehiä.
Siihen aikaanhan hallinnossa toimi pääasiassa miehiä.
He avasivat tietä tälle suurelle ihmeelle.
He olisivat ylpeitä. Meidän kaikkien tulisi olla ylpeitä siitä, -
että on olemassa juutalaisvaltio, -
etenkin kun ajattelee antisemitismin kasvua.
Lopuksi nostaisin esiin erään seikan. Usein sanotaan, -
että antisemitismi johtuu nykyään Israelin valtiosta.
Mutta historiallinen tosiasia on täysin päinvastainen.
Israelin valtio syntyi, koska kaikkialla oli niin vahvaa antisemitismiä.
Sitä ei pidä unohtaa.
Anders, kunpa Euroopan parlamentissa olisi enemmän -
teidänkaltaisianne Israelin tukijoita. Katsojien kannattaa tukea teitä.
Kiitos, että puolustatte Israelia ja juutalaisia täällä.
Miten saamme Euroopan parlamentin jäsenten enemmistön -
katsomaan konfliktin yli ja tunnustamaan, -
että sionismi on ollut Israelin ja Euroopan etu?
Ja että Israel voi olla Euroopalle siunaus, -
etenkin tieteen ja teknologian saralla -
ja taistelussa islamilaista terrorismia vastaan?
Mielestäni Euroopan parlamentissa -
pitäisi lopettaa uusien rauhansuunnitelmien ehdottaminen.
Jokaisella täällä on oma esitys.
Olen varma, että kun rauhansopimus solmitaan, -
se ei ole kenenkään europarlamentaarikon keksimä.
Sen sijaan että puhutaan aina tästä yhdestä asiasta, -
toimitaan Israelin kanssa samoin kuin muidenkin maiden kanssa.
Toimimme niin Australian, USA:n ja EU:sta eroavan Britannian kanssa.
Kehitetään kahdenvälisiä suhteita ja vaalitaan yhteisiä intressejä -
kahden alueen, Israelin ja Euroopan unionin, välillä.
Meillä on paljon yhteisiä arvoja. Yhteisiä intressejä teknologiassa, -
tieteessä, terrorismintorjunnassa, rajavalvonnassa, -
etenkin Euroopan unionin kannalta. Miksemme keskity näihin asioihin?
Voimme edistää asioita niissä.
Nyt sen sijaan asetamme kaiken ehdoksi rauhan, -
jota ei ikävä kyllä tule muutamaan vuoteen.
Keskitytään siihen, mitä voidaan saavuttaa. Voimme saavuttaa paljon.
Jos muutamme asennetta, voimme kehittää kahdenvälisiä suhteita -
EU-jäsenmaiden ja Israelin välillä.
Greg, tänään olemme keskustelleet -
ensimmäisen sionistikongressin 120-vuotispäivästä.
Se järjestettiin Baselissa vuonna 1897.
Puhuimme myös Balfourin julistuksen allekirjoittamisesta -
ja Australian merkittävästä roolista Pyhän maan vapauttamisessa.
Miten kristityt voivat tänään puolustaa Israelia ja juutalaiskansaa?
Mielestäni kristityilläkin on paljon tietämättömyyttä Israel-asioissa.
Tärkeää olisi lisätä Israel-tietoutta.
Kristittyjen kannattaisi aloittaa tutustuminen.
Monet tuntevatkin raamatullisia ja historiallisia oikeuksia, -
joita Israelin kansalla on maahansa.
Mutta moniko tuntee kansainväliset juridiset oikeudet -
nykyhistorian asiayhteydessä?
Usein tiedetään vain se, mitä kuulee uutisista, eikä se ole aina hyödyksi.
Tietouden lisääminen on iso avain.
Toinen tärkeä asia on Israelissa käyminen.
Se on lisännyt henkilökohtaisesti omaa ymmärrystäni -
Israelin maan ihmeistä ja kansasta.
Se on antanut ensikäden kokemusta, mitä on vaeltaa kansan keskellä.
Pitäisi juhlia eläviä, ei ainoastaan kuolleita.
Pitää mennä heidän keskuuteensa, tavata heitä ja nauttia heistä.
Tajuta, että he ovat hienoja ihmisiä.
Olisi iso menetys, ellei juutalaisia olisi.
Uskon, että Jumalan siunaus on sen kansan yllä.
Hekin tekevät virheitä.
Kuten sanoin, kaverimme eivät ole täydellisiä, mutta autamme heitä silti.
Kolmanneksi tulisi innostaa nuoria.
On olemassa erittäin Israel-mielisiä kristittyjä.
He ovat yleensä viisi-, kuusi- tai seitsemänkymppisiä.
Harvemmin tapaa ketään 20―40-vuotiasta.
Olisi hienoa, jos nousisi nuoria, -
jotka innokkaasti pyrkisivät toteuttamaan sitä, -
mikä Theodor Herzlillä oli mielessään, -
kun hän alkoi ajaa juutalaisvaltion eli Israelin -
jälleenperustamista, kehittämistä ja suojelemista.
Siitä sionistiliikkeessä on kyse. Näin minä ajattelen. - Hienoa.
Kiitos hyvästä ohjelmasta! Kiitos, että olitte ohjelmassa.
Tämä oli ensimmäinen kesätauon jälkeen. Hienoa työtä!
Kiitos, että katsoit ohjelmaa Euroopan parlamentista Brysselistä.
Keskustelimme ensimmäisen sionistikongressin 120-vuotispäivästä.
Se järjestettiin Baselissa Sveitsissä.
Se muistuttaa tänään, että Jumala hallitsee kansakuntia.
Hän on kaikkivaltias.
Sionismia, juutalaiskansaa ja Israelia vastaan ollaan nyt hyökkäämässä.
On tärkeää puolustaa Israelin ja juutalaiskansan totuutta, -
etenkin vallan keskuksissa, kuten Euroopan parlamentissa.
Suomennos: Marianne Tenetz